Tiltale for overtrædelse af straffelovens § 266 b, stk. 2, jf. stk. 1 og § 291, stk. 2, jf. § 81, nr. 6, ved på en jødisk kirkegård at have begået hærværk med baggrund i andres etniske oprindelse, tro eller... Vis mere
Ret: Retten i Aalborg (1. instans)
Faggruppe: Straffesag — Almindelig domsmandssag
Sagsemner: Personlig frihed, fred og ære;
Våben, eksplosiver og fyrværkeri;

/

RETTEN I AALBORG

Udskrift af dombogen

D O M

afsagt den 18. juni 2021

Rettens nr. 2-4319/2021
Politiets nr. 5100-77111-00384-21

Anklagemyndigheden
mod
Tiltalte
født den 14.06.1992

Der har medvirket domsmænd ved behandlingen af denne sag.

Anklageskrift er modtaget den 3. juni 2021.

Tiltalte er tiltalt for overtrædelse af

1-2

straffelovens § 266 b, stk. 2, jf. stk. 1 og § 291, stk. 2, jf. § 81, nr. 6, ved den
4. april 2021 ca. kl. 00.30 på Den Jødiske Kirkegaard, beliggende på hjørnet af
Vej 1 og Vej 2 i By 1, at have begået hærværk af mere systematisk eller
organiseret karakter med baggrund i an-dres etniske oprindelse, tro eller
lignende, samt ved offentligt eller med for-sæt til udbredelse i en videre kreds at
have fremsat udtalelser og andre med-delelser, ved hvilken en gruppe af
personer trues, forhånes eller nedværdiges på grund af sin race, nationale eller
etniske oprindelse eller tro, idet tiltalte i forening med én eller flere
uidentificerede medgerningsmænd malede en rød-lig farve, der skulle forestille
blod, på murværket ind til kirkegården, ligesom der blev efterladt dukker
indsmurt i den rødlige farve både inden for og uden for murværket samt
efterladt løbesedler fra den højreekstremistiske Organisationen med teksten:
"Pesach (Påske). Endnu en jødisk fejring af blodbad. Pesach er jødernes fejring
af massedrab på børn i forbindelse med deres bolsjevikiske revolution i Egypten
i 1200-tallet før vor tidsregning. Fejringen af denne jødiske højtid indebærer
dyrplageri i form af rituel slagtning, samt bagning af Matzah-brød, som
historisk er bagt med mennes-keblod. Læs mere på Hjemmeside", hvilket tiltalte
i forening med medger-ningsmændene tog billeder af og senere offentliggjorde
på Hjemmeside med omtale af aktionen, hvilket på grund af handlingernes og
udtalelserne udbredelse og den systematiske, intensive og vedvarende
virksomhed med henblik på at påvirke meningsdannelsen havde karakter af
propagandavirksomhed.

Std 75284



/

side 2

3.

Påtaleopgivet.

4.

våbenlovens § 1, stk. 1, nr. 2, jf. § 2, stk. 1,
ved den 14. april 2021 ca. kl. 22.20 på sin bopæl Adresse i Års, at have været i
besiddelse af 5 magasiner, der passer en til riffel.

Påstande

Anklagemyndigheden har nedlagt påstand om domfældelse efter tiltalen og om
fængsel som fællesstraf.

Tiltalte har nægtet sig skyldig og har påstået frifindelse, subsidiært rettens
mildeste dom.

Erstatningspåstande
Kommune har påstået, at tiltalte skal betale 7.379,00 kr. med tillæg moms i
erstatning til dækning af kommunens omkostninger i forbindelse med hærværk.

Tiltalte har bestridt erstatningspligten og kravets størrelse som udokumente-ret.

Sagens oplysninger

Der er afgivet forklaring af Tiltalte og af vidnerne Vidne 1, Vidne 2 og Vidne 3.

Tiltalte har om forhold 1-2 forklaret, at han bor i Aars. Han bor alene i en
lejlighed. Han har 4 telefoner. Det kan godt passe, at politiet har beslaglagt en
Iphone og en Samsung-telefon. Samsung-telefon-en er vist en S20+, og Iphonen
er vist nok en 11'er. Han brugte telefonerne
lige meget. Telefonnummeret på Samsung-telefonen kan godt være
Tlf nr., men han husker det ikke.

Hjemmeside er et nyhedsmedie på nettet. Det er flere år siden, han har læst der-
es artikler, men han kigger stadig jævnligt på hjemmesiden, hvor han tjekker
deres nyheder. Det politiske budskab, som Organisationen formidler, er
national-socialisme. Så vidt han ved, er Hjemmeside nyhedsmedie for Den
Nordiske Modstandsbevægelses holdninger. Han anser det for to selvstændige
ting og ved ikke, om medlemmerne går igen. Han kender ikke Den Nordiske
Mod-standsbevægelses ideologi, da han ikke er medlem længere. Da han var
med-lem, var det ren nationalsocialisme. Han tror, at deres holdning til jøder er
meget blandet, fordi der var medlemmer med forskellige holdninger. Da han



/

side 3

var medlem, var der medlemmer, der mente, at jøder ikke hørte til i Dan-mark,
mens andre havde en anden holdning. Han meldte sig ud af Den Nor-diske
Modstandsbevægelse den 19. november 2019. Han havde da været medlem
siden 2017. Han meldte sig ud, da der kom en sag i Randers, som han ikke brød
sig om. Det var en sag om hærværk på den jødiske gravplads i Randers. Han
kan ikke udtale sig om, hvorvidt en organisation eller et ny-hedsmedie var
indblandet i den sag. Han har en del kammerater, der stadig er medlem af Den
Nordiske Modstandsbevægelse. Han laver ikke propaganda for organisationen
mere. Da han var medlem, delte man klistermærker ud, hvorpå der stod
Hjemmeside. "Tyrrunen" var på klistermærkerne. Der stod ikke budskaber på
klistermærkerne. Han har ikke været med til at sætte budskaber op. Han har
ikke taget afstand fra sine venner, der fortsat er med-lem, da han godt kan have
venner, der ikke har samme overbevisning, som han selv har. Det er korrekt, at
politiet har ransaget hjemme hos ham, og at der blandt andet blev fundet tøj,
hvorpå der stod Titel. Han bruger ikke tøjet, men han så ingen grund til at smide
det ud. Hans egen holdning til jø-der er, at de også bare er mennesker, der lever
i verden. Det er hans opfattel-se, at man skal have et stærkere folkestyre i
Danmark.

Aftenen og natten mellem den 3. og 4. april 2021 havde han kammerater på
besøg. De spillede Xboks. Han mener, at Person 1 og Vidne 3 var der, men han
kan i øvrigt ikke huske, hvem der var til stede. De skulle blot hygge sig og
spille. 2 af personerne kendte han fra Den Nordiske Modstandsbevægelse. Det
var blandt andet Vidne 3. Han kender ikke Vidne 3's efternavn. Han husker
ikke, hvem den anden fra Den Nordiske Modstandsbevægelse var. Person 1 var
ikke med i bevægelsen. Vidne 2 kom til senere. Vidne 2 hedder vist nok Navn 1
til efternavn. Han ved ikke, om Vidne 2 er medlem af Den Nordiske
Modstandsbevægelse. Det var ikke noget, de talte om. Han kan ik-ke huske,
hvornår Vidne 2 ankom, men han var med til at spise. Da de hav-de spist, gik de
andre hjem, bortset fra Vidne 2, som blev tilbage. Han og Vidne 2 spillede
Xboks. Vidne 2 skulle overnatte på sofaen. De gik i seng efter midnat. Han
mener kun, at de forlod lejligheden, da de handlede ind til aftensmaden. De var
5-6 personer i lejligheden.

Han kan ikke huske, at han har talt med politiet, men husker, at han var i
grundlovsforhør.

Foreholdt fra sin forklaring under grundlovsforhør den 15. april 2021 (bilag 1-
24-1, side 3, fra 3. afsnit) har tiltalte forklaret, at det er korrekt gengivet. Han
kan ikke i dag huske, at han skulle have forklaret det med Vidne 3.

Han vidste, at der lå en jødisk gravplads i By 1. Den ligger vist nok om-kring
Kirkegården. Den omhandlede hændelse på den jødiske grav-plads hørte han
første gang om, da han ringede til politiet for at anmelde, at en person var
begyndt at dele tiltaltes private oplysninger på nettet. Han ville derfor anmelde
personen. Han havde forinden talt med retten, som henviste ham til politiet. Da
han talte med politiet, spurgte betjenten ham, om han



/

side 4

havde noget at gøre med hærværket i By 1. Mens tiltalte talte med betjen-ten,
googlede han hærværket i By 1 og læste om det. Det endte med, at betjenten
lagde røret på. Han kan ikke huske datoen for, hvornår han ringede til politiet,
men det var nogle dage efter, hærværket skulle have fundet sted.

Foreholdt fra sin forklaring til politirapport den 14. april 2021 (bilag 3-6, side 2,
sidste afsnit) har tiltalte forklaret, at han ikke blev afhørt af politiet, idet han
sagde, at han ville have en advokat, hvis der blev tale om en afhøring. Han kan
ikke huske, om han skulle have forklaret som anført. Han kan godt huske, at
Person 2 havde spurgt ham om hærværket. Person 2 spurgte ham den dag, hvor
de havde møde. Han havde møde med Person 2 enten den dag, hvor han blev
anholdt, eller dagen før.

Foreholdt fra sin forklaring under grundlovsforhøret den 15. april 2021 (bilag 1-
24-1, side 3, 2. afsnit) har tiltalte forklaret tiltalte, at han havde googlet
hærværket og læst om det. Mens han talte med betjenten, googlede han sam-
tidig omkring hærværket.

Han fandt ud af, at der stod noget om hærværket på Hjemmeside, men han kan
ikke huske, hvad der stod. Der var billeder af nogle dukker, der lå på fortovet.
Han kan ikke huske, hvad budskabet i artiklen var, da han ikke læste den. Han
læste kun det overordnede og så på billederne.

Hvis han vidste, hvem der har gjort det, ville han ikke sige det. Han har ikke
læst nogen steder, at Organisationen skulle have taget ansvaret. Han ved ikke,
hvordan Organisationen arbejder i dag, men da han var medlem, delte man
klister-mærker ud. Efter oplysningerne om indholdet af flyerne, går han ud fra,
at det er nogen fra Organisationen, der har lavet dem.

Forevist fotos (bilag 1-2-1 og bilag 1-6) har tiltalte forklaret vedrørende bilag 1-
2-1, at han ikke før har set bilaget. Han ved godt, hvad "Pesach" betyder, da der
står på bilaget. Det betyder påske. Han havde set på de billeder, som han havde
googlet, men han kunne ikke genkende flyeren, jf. bilag 1-2-1.

Forevist fotos (bilag 1-6, side 4) har tiltalte forklaret, at det var den artikel, han
fandt, da han googlede. Han har set billedet, jf. figur 1, før. Han har set det på
medierne, da han googlede. Han har ikke set billedet andre steder. Fi-gur 2-5
har han også set på medierne.

Foreholdt sin forklaring ifølge politirapport (bilag 3-6, side 4, 1. afsnit) har
tiltalte forklaret, at han ikke blev afhørt af politiet. Når betjenten spurgte ham
noget, bad han politiet ringe efter en advokat.

Han har ikke taget billeder med sin telefon fra en gravplads og har ikke set
billeder heraf i sit galleri på telefonen. Han ved ikke, hvordan billederne er
kommet til at ligge på telefonen. Discord er et chat-rum, hvor alle kan opret-te
en bruger. Nogle ting får man uden videre adgang til, mens man til andre



/

side 5

ting skal have adgang via et link til en server. Der var lagt nogle billeder op på
Discord fra gravpladsen. Man kunne ikke se, hvem der delte billederne, fordi
man er anonym. Når man åbner filen for at se, hvad det er, kommer bil-ledet til
at ligge på telefonen. Han kan også have lånt sin telefon ud, og det kan være i
den forbindelse, billederne kom til at ligge på telefonen. Han ved således ikke,
hvordan billederne kom til at ligge på hans telefon. Han låner tit sin telefon ud,
og det skete også i tidsrummet den 3. og 4. april 2021. Det var Samsung-
telefonen. Han ønsker ikke at udtale sig om, hvem han da lånte telefonen til. Det
ser han ikke nogen grund til. Han ved ikke, hvad telefonen skulle bruges til, da
han lånte den ud. Det er korrekt, at han ikke før har op-lyst, at hans telefon har
været lånt ud på det pågældende tidspunkt. Han har ikke sagt det, da politiet så
ville blive ved med at spørge ind til det og presse ham til at oplyse, hvem
telefonen var udlånt til, og det ønskede han ikke. Man kan få problemer, hvis
man stikker andre.

Foreholdt at det er politiets opfattelse, at billederne, der lå på tiltaltes Sam-sung-
telefon, var taget med telefonen, har tiltalte bemærket, at telefonen som nævnt
var lånt ud. Han kan derfor ikke forklare noget om, hvorvidt hans tele-fon havde
været tæt på gerningsstedet på det pågældende tidspunkt for hær-værket.

Foreholdt sin forklaring ifølge politirapport den 27. maj 2021 (bilag 1-7-1) har
tiltalte forklaret, at det er korrekt gengivet. Han ønskede ikke at udtale sig til
politiet. Han ville ikke fortælle, at telefonen var lånt ud, da han så ville blive
presset af politiet til at forklare mere herom. Han ønskede heller ikke at udtale
sig om, hvordan hans telefon kunne have været tæt på gerningsstedet.

Han fik sin telefon igen i løbet af natten. Den blev leveret tilbage til ham. Han
var ligeglad med, hvad låneren skulle bruge telefonen til, og han spurgte ik-ke,
hvilke billeder, der skulle tages med telefonen. Billederne på hans telefon kan
både stamme fra Discord, men de kan også være taget med telefonen, da den
var lånt ud.

Foreholdt fra sin forklaring i grundlovsforhør den 15. april 2021 (side 3, sid-ste
afsnit) har tiltalte forklaret, at han ikke i dag kan huske, at han skulle have
forklaret sådan.

Han arbejder som timeansat bedemand. Han mener ikke, at man skal vise si-ne
politiske holdninger via hærværk, hvilket var sket i Randers.

Da han holdt hyggeaften den 3.-4. april 2021, var han og Vidne 2 alene fra
omkring kl. 23, men det kan også have været før. Han og Vidne 2 spillede
Xbox, da de andre var taget afsted. De spillede "Tekken", hvor man står over for
hinanden og slåsser. Mens de andre var der, havde de spist og spillet Xbox og
brætspil.

Han lånte sin Samsung-telefon ud den pågældende aften den 3.-4. april. Det



/

side 6

var nok kl. 23-23.30, men han er ikke sikker på tidspunktet. Han ønsker ikke at
svare på, om han lånte den til en af de personer, der var til stede under
sammenkomsten og tog afsted. Han var ikke By 1 den pågældende nat, og det er
ikke ham, der har taget billederne med Samsung-telefonen. Han har heller ikke
forfattet løbesedlen, og han har heller ikke printet løbesedler. Han har ikke
anbragt løbesedler på stedet.

Iphonen brugte han til at ringe til sin kæreste med, fordi han ikke havde Sam-
sung-telefonen. Han brugte den i løbet af aftenen også til andre opkald og til
datadeling, hvilket nogle gange er det nemmeste. Xboxen røg på et tidspunkt af
netværket, hvorfor han brugte datadeling med sin telefon. Man vil kunne
undersøge Iphonen, så man kan se, hvordan den blev benyttet i løbet af afte-
nen.

Han og Vidne 2 spillede Xbox, efter de andre var gået hjem. Man bruger en
controller, når man spiller Xbox, og hver spiller har sin egen controller. Xboxen
var tilkoblet hans android-tv. Tv'et er ikke blevet undersøgt af politi-et. Når man
spiller som gæst hos ham, kommer man ind via en gæstekonto. Han har sin egen
brugerkonto, hvortil der er en kode. Hvis andre skal bruge hans brugerkonto,
skal han udlevere sin kode, og det kunne han aldrig finde på at gøre. Man vil
altid kunne se, hvornår en bruger har været logget ind. Hvis politiet havde
undersøgt det nærmere, ville de have kunnet se, at hans brugerkonto blev brugt
hjemme hos ham den pågældende aften, og han udle-verer aldrig sin kode til
andre.

Tiltalte har om forhold 4 forklaret, at det er korrekt, at han havde de om-
handlede magasiner i sit hjem. Han fik dem udleveret af forsvaret i 2013. Po-
litiet har før i 2018 set magasinerne, hvor han også forklarede, at han havde fået
dem udleveret af forsvaret. Politiet gjorde ikke da noget. Han har haft
våbentilladelser og magasinsamlertilladelse. Han blev først under grundlovs-
forhøret bekendt med, at han ikke havde tilladelserne mere. Han ved ikke,
hvornår tilladelserne blev inddraget. Han hørte om en påtænkt inddragelse af
tilladelserne, men hørte aldrig mere til det. Han fik på et tidspunkt en liste fra
forsvaret over, hvad han skulle aflevere tilbage, og det gjorde han.

Det kan godt passe, at han erkendte sig skyldig i dette forhold i grundlovs-
forhøret. Foreholdt sin forklaring i grundlovsforhøret (bilag 1-24-1, side 4,
sidste afsnit og side 5 øverst vedrørende forhold 3) har tiltalte forklaret, at det er
korrekt gengivet. Han fik dog kun brev om, at man påtænkte at ind-drage
tilladelserne. Det var derfor ikke hans opfattelse, at man havde inddra-get
tilladelserne. Foreholdt sin forklaring i grundlovsforhøret den 15. april 2021
(bilag 1-24-1, side 5, 3. afsnit), er det korrekt gengivet.

Han fik et brev fra Kriminalforsorgen vedrørende magasinsamlertilladelsen.
Han talte dengang med sin Advokat, om det, og advoka-ten oplyste, at der vil
blive taget stilling til dette efter dommen i en anden sag. Han hørte aldrig mere
til det.



/

side 7

Foreholdt brev af 7. januar 2019 (bilag 4-1) har tiltalte forklaret, at han også har
heddet Navn 2. Foreholdt brev af 19. februar 2010 (bilag 4-2) har tiltalte
forklaret, at han ikke ved, hvilket firma Advokat arbejdede i. Han kender i
øvrigt ikke til brevet.

Magasinerne kunne ikke kunne bruges til noget, medmindre man fik fat i en
AR-15 riffel. De havde ingen værdi for ham.

Specialkonsulent hos Nationalt Cyper Crime Center i Rigspolitiet Vidne 1 har
som vidne om forhold 1-2 forklaret, at han er ud-dannet it-ingeniør. Han
arbejder med undersøgelse af it-kriminalteknik, her-under undersøgelse af
telefoner. Han har været ansat siden 2015.

Han har undersøgt Samsung-telefonen i sagen efter anmodning fra politiet, der
havde fundet billeder på telefonen, som man anså af væsentlig betydning. Han
blev anmodet om at undersøge, hvordan billederne var kommet på tele-fonen.
Der var tale om 5 fotos. Han udfærdigede en rapport, jf. bilag 1.10, og han kan
vedstå rapporten, herunder resultatet, som fremgår fra side 2.

Det er hans opfattelse, at de 5 billeder er taget med Samsung-telefonen. Han har
undersøgt muligheden for, at billederne kunne være kommet på telefonen på en
anden måde. Han fandt ikke noget, der talte imod, at billerne er taget med
telefonen, men han kan ikke helt udelukke, at billederne er kommet på telefonen
på anden vis. Han har undersøgt, om billederne kunne stamme fra Discord. Der
blev fundet EXIF-data (metadata) på alle 5 billeder. EXIF-data ligger i selve
billedet og ændres ikke. Når billeder sendes via sociale medier som eksempelvis
Discord, bruger tjenesterne som regel en teknik, hvor meta-data fjernes, men det
er ikke sket med de omhandlede billeder på den under-søgte telefon, idet der
stadig var metadata på alle 5 billeder. Han har under-søgt, om det var muligt at
modtage billeder fra Discord, uden at metadata forsvinder i processen, og det
kan under normale forudsætninger ikke lade sig gøre. Efter hans opfattelse kan
billederne på telefonen derfor ikke stamme fra Discord. Når man sender billeder
via Discord, vil metadataene forsvinde. Det kan godt teknisk set lade sig gøre at
undgå dette, men det kræver en særlig handling, som vil medføre, at man i det
hele ikke vil kunne se billeder i Discord, og det vil man normalt ikke være
interesseret i.

Også andre forhold i undersøgelsen pegede i retning af, billederne var taget med
Samsung-telefonen. Billederne blev fundet i skraldespandsfolderen, hvor
slettede ting opbevares. Han fandt en database, hvoraf han kunne udlede flere
oplysninger om billederne. Der er tale om en database, som normale brugere
ikke har adgang til. Det kunne blandt andet udledes af databasen, at billeder-ne
var blevet slettet den 4. april kl. 18.07. Databasen indeholdt information om
billedfilernes oprindelige filnavne. Han kunne se, at de havde ligget i ka-
merafolderen på telefonen. Det er her billeder normalt lagres, når man tager
billederne. Han fandt på den baggrund en anden database, som efter hans op-



/

side 8

fattelse udelukkende indeholder information om billeder, der er taget med te-
lefonen. I denne database fandt han de filnavne svarende til billedernes filnav-
ne, som fremgik af skraldespandsfolderen. Han fandt dog kun 4 filnavne i ka-
meradatabasen og kan ikke forklare, hvorfor det 5. filnavn manglede.

Vidnet undersøgte også, om billederne skulle være sendt fra telefonen. De 5
filnavne optrådte i en database, der vedrører et mailprogram på telefonen,
Yahoo-Client. Det betyder, at billedfilerne er blevet sendt fra telefonen. Han
undersøgte mappen, men kunne ikke der se, at der var sendt noget. Man kan
slette det, der er i mappen for sendt post. Det er hans opfattelse, at billederne er
blevet sendt fra telefonen den 4. april kl. 00.47, og at mailen efterfølgende er
blevet slettet. Han kan ikke sige noget om, hvem billederne blev sendt til, eller
om de blev sendt til flere modtagere.

Vidnet har også foretaget en undersøgelse af aktivitet på en Iphone og har
udfærdiget rapport herom, jf. bilag 1.10.1. Han kan vedstå rapportens ind-hold.
Det er ikke nødvendigvis fysisk betjening af telefonen, der fører til, at
telefonens display har været tændt. Det kan også skyldes andre aktiviteter, som
eksempelvis at telefonen modtager en besked, eller at telefonen bliver løftet op
til hovedet. Han kan ikke forklare nærmere, hvorfor telefonens dis-play har
været tændt og slukket som beskrevet. Det er usandsynligt, at der har været
væsentlig aktivitet, uden at han har opdaget det ved sin undersø-gelse. Han har
konstateret, at telefonen var låst, men at displayet havde været aktiveret, og han
kunne se, at der havde været et ubesvaret opkald.

Han kender godt udtrykket at "sandbokse", som kan bruges i flere forskellige
sammenhænge. Der er korrekt, at man kan lave flere forskellige udlæsninger på
telefoner. Han beskæftiger sig ikke selv med selve udlæsningen af telefon-er.
Han har ved sin undersøgelse set på data, han skulle bruge, Der kan godt have
været registreret noget, som det program, han anvender, ikke kunne un-dersøge,
men det vil være meget usædvanligt.

Han kunne se, at skærmen på Iphonen havde været låst i en periode, men at der
også i perioden var registreringer. En registrering siger ikke noget om, hvorvidt
brugeren af telefonen har håndteret den. Eksempelvis giver et ube-svaret opkald
en registrering, og det samme gør modtagelse af en besked. Telefonens låste
skærm låses op med kode, fingeraftryk eller ved ansigtsgen-kendelse.

Det er korrekt, at en Xbox er en spillemaskine, som skal være koblet til en
skærm, og spillerne skal have en controller for at kunne spille. Han kan ikke
svare generelt på, om en Xbox har en log.

Vidne 2 har som vidne forklaret, at han kender tiltalte. De kender hinanden
gennem Den Nordiske Modstandsbevægelse og lærte hinan-den at kende i 2019
eller 2020. Vidnet selv er medlem af Den Nordiske Modstandsbevægelse. Han
er aktivt medlem. Man kan enten være prøvemed-



/

side 9

lem eller aktivt medlem. Som aktivt medlem deltager man blandt andet i må-
nedsmøderne, og man sender kamprapporter ind om udført basisaktivisme, der
blandt andet omfatter opsætning af klistermærker på lygtepæle eller på andre
offentlige ting. Klistermærket er lille og firkantet og viser en t-rune. Som aktivt
medlem skal man også aflevere flyere i folks postkasse og samti-dig tage et
billedet af det til brug i den månedlige kamprapport. I flyerne om-tales de ting,
som bevægelsen vil indføre, eksempelvis tilbyde våben til civile på samme
måde som i USA. Bevægelsen vil også gerne have, at man kan be-holde sine
våben og uniformen, hvis man har været i forsvaret. Bevægelsen går ind for at,
at udlændinge skal sendes hjem. Man kan godt sige, at der er tale om en
højreorienteret organisation. Organisationen skriver om Den Nordiske
Modstandsbevægelse på hjemmesiden, herunder om demonstrationer. Kamp-
rapporterne sendes også til Hjemmeside. Han ved ikke, om tiltalte er aktivt
medlem af Den Nordiske Modstandsbevægelse, eller om han var det i april
2021.

Der er medlemsmøder i Den Nordiske Modstandsbevægelse 1 gang om må-
neden. De har hver især forskellige opgaver i bevægelsen. Tiltalte var flink til at
stille sin lejlighed til rådighed, når de havde månedsmøde. Tiltalte bor i Aars.
De holdt månedsmøde hos tiltalte en lørdag, men han kan ikke huske datoen
herfor. De var nok hos tiltalte, fordi han kunne lægge hus til. Han ved ikke, om
tiltalte har været prøvemedlem eller aktivt medlem. Hjemme hos til-talte
spillede de "Tekken" og spiste sammen. Normalt har de møde, men den
pågældende aften var der ikke så meget at holde møde om, så de hyggede sig
mest. De var 6-8 personer til stede. Alle de tilstedeværende var knyttet til be-
vægelsen, og det var i den anledning, de var der. Han ønsker ikke at oplyse
navne på de tilstedeværende, fordi det blandt andet var prøvemedlemmer. Det
var kun vidnet, der blev hos tiltalte. De andre forlod lejligheden omkring kl. 21-
22. Vidnet bor i Sæby, og han var derfor blevet tilbudt at overnatte. Tiltalte og
han spillede "Tekken" og brætspil, hvorefter de lagde sig til at so-ve. De gik i
seng efter midnat. Han mener, at det var omkring kl. 01-02. De gik i seng
samtidig. Der kom ikke nogen til lejligheden, efter de andre var gå-et. Tiltalte
var i lejligheden hele aftenen, indtil de gik i seng.

Foreholdt sin forklaring ifølge politirapport (bilag 1-14, side 2, 4. afsnit) har
vidnet forklaret, at det er korrekt gengivet. Han er lidt i tvivl, om han sagde, at
tiltalte var aktivt medlem. Det kan godt passe, at det var i slutningen af 2020, at
tiltalte og han lærte hinanden at kende. Vidnet har ikke efterfølgen-de talt med
tiltalte om, hvad de lavede den aften.

Vidne 3 har som vidne forklaret, at han kender tiltalte på mellem-navn og
udseende. Han har mødt ham få gange, første gang til en friluftstur og senere til
sociale sammenkomster. Han ved ikke, hvem der organiserede friluftsturen. Han
kan ikke huske, hvordan han blev inviteret til turen, der fandt sted i sommeren
2020. Han har efterfølgende mødt tiltalte 1 eller 2 gange. Det var vist i efteråret
2020 og foråret 2021, hvor tiltalte var vært for kaffe og spisning i forbindelse
med, at de mødtes til et socialt arrangement



/

side 10

for at holde fællesskab. Han kan ikke huske nærmere, hvornår det var. Han
kender godt Den Nordiske Modstandsbevægelse. Han er ikke officielt en del af
bevægelsen i dag. Han har ikke været aktivt medlem, siden han blev løsladt
sidste år. Han ved ikke, hvordan tiltalte er blandet ind i det og kender ikke
nærmere til organisationen. Han ved ikke, om det var organisationen, der ar-
rangerede friluftsturen.

Han kan ikke huske, hvad han lavede den 3. og 4. april 2021. Han må gå ud fra,
at han var hos tiltalte i Aars, hvis tiltalte var vært, men husker ikke noget
nærmere om det. Når de var hos tiltalte, hyggede de sig. De spillede spil og
spiste. Han talte ikke med alle de tilstedeværende. Han ved ikke, om alle de
tilstedeværende havde en forbindelse til bevægelsen. Han ved ikke, om tiltal-te
var medlem af bevægelsen. Det er svært at definere, hvornår man er med-lem.
Han mener ikke, at han er blevet afhørt af politiet. Han modtog et kort
telefonopkald fra politiet.

Foreholdt fra sin forklaring ifølge politirapport (bilag 1.16, side 1) har vidnet
forklaret, at han ikke blev spurgt, om han kendte en Navn 2. Først da han fik
indkaldelsen til retsmødet i dag, blev han klar over sammenhængen. Han sagde,
at han ikke kunne bekræfte, om han havde været i Aars hos en, der hedder Navn
3 eller Navn 2 den 3.-4. april 2021.

Han kan ikke huske, hvornår han gik den aften, hvor han var hjemme hos til-
talte, men det var nok i tidsrummet kl. 19-22. Han kan ikke huske, om der var
nogen, der blev der. Han kan ikke huske, om han var den første, der gik.

Oplysninger i sagen
Forhold 1-2
Politiet modtog anmeldelse søndag den 4. april 2021 kl. 07.54.

Der har under sagen været dokumenteret fotos taget af politiet på gernings-
stedet. Der har desuden været dokumenteret en løbeseddel/flyer fundet på
gerningsstedet.

Af anmeldelsesrapporten fremgår det blandt andet, at der på gerningsstedet var
sprøjtet rød maling på murværket til kirkegården, at der i området var opsat og
smidt flere flyers, at der på gaden uden for porten til kirkegården, som var låst,
blev fundet en dukke påsmurt rød maling, og at der blev fundet en tilsvarende
dukke inde på kirkegården.

Der har været dokumenteret fra en artikel på
Hjemmeside dateret den 4. april 2021 med omtale af blandt andet den hændelse,
som forhold 1-2 angår. Artiklen fremgår under fanebladet
"Modstandsbevægelsen" og har overskriften "Udtalelse om pressedækningen af
Modstandsbevægelsens Pesach-aktion". Det fremgår af artiklen blandt an-det, at
aktionen var gennemført af Den Nordiske Modstandsbevægelse. Der har været
dokumenteret billeder fra hjemmesiden Hjemmeside. Bille-



/

side 11

derne viser motiver uden for Den Jødiske Kirkegaard i By 1, herunder rød
maling på kirkegårdsmuren, dukker med rød maling og løbesedler med udse-
ende svarende til de løbesedler, der blev fundet på gerningsstedet.

Hos tiltalte er beslaglagt en Samsung-telefon model Galaxy S20+ med tele-
fonnummer Tlf nr. (kosternr. 101) og en Iphone.

Af en rapport om en teknisk undersøgelse af Samsung-telefonen udfærdiget af
vidnet specialkonsulent Vidne 1 fremgår blandt an-det, at der på telefonen i
"papirkurv" er fundet 5 billeder optaget ved Den Jø-diske Kirkegaard.
Billederne fremstår identiske med billeder, der var uploa-ded på Hjemmeside.
Af rapporten fremgår blandt andet: "...
Analysens overordet resultat (resume)
...
Samlet set er det min vurdering at de 5 billeder er taget med Kost 101 d.
04-04-2021 mellem 00:28:49 og 00:29:22. Herudover findes det muligt at de
fem billeder d. 04-04-2021 kl. 00:47 er sendt fra telefonen ifm. en besked
med emnet "Ved den Jødiske Kirkegaard aalborg"
..."

Af en rapport vedrørende aktivitet på tiltales Iphone i tidsrummet fra lørdag den
3. april kl. 22.25 til søndag den 4. april kl. 01.16 udfærdiget af vidnet
specialkonsulent Vidne 1 fremgår blandt andet; "...
Analysen overordnet resultat

Med baggrund i nærværende analyse, er det min samlede vurdering at det er
mest sandsynligt at telefonen ikke har været fysisk betjent fra omkring d. 3.
april 2021 22:30 til d. 4. april 2012 kl. 01:16, ...
..."

Af indhentede lokaliseringsdata vedrørende tiltaltes Samsung-telefon frem-går,
at mobiltelefonen den 3. april 2021 kl. 22.00-23.50 registreres i Aars, at den
herefter registreres på master i Nørager, Skørping, Støvring og Svens-trup,
hvorefter den registreres på master i By 1 den 4. april 2021 kl. 0014 og fra kl.
0040 på master på nordsiden af Limfjorden og derefter master i By 2, Vej 3, Vej
4 og videre mod syd, indtil den registre-res på en mast i Aars kl. 0104. Af
mastekort udfærdiget på baggrund af de indhentede lokaliseringsdata fremgår
det, at telefonen er registreret på master i nærheden af Den Jødiske Kirkegaard
den 4. april 2021 i tidsrummet kl. 00.21 til kl. 00.37.

Af retsgenetiske undersøgelser vedrørende biologiske spor sikret fra dukker og
dukketøj fundet på gerningsstedet fremgår blandt andet, at resultaterne ta-ler
imod, at noget af det undersøgte stammer fra tiltalte.



/

side 12

Der har været dokumenteret fotos taget af effekter under en ransagning hos
tiltalte den 14. april 2021. På disse fotos ses blandt andet materiale vedrøren-de
Den Nordiske Modstandsbevægelse og Hjemmeside. i form af tøj og skriftligt
materiale.

Forhold 4
Der har været dokumenteret fra et brev af 7. januar 2019 fra Midt- og Vest-
jyllands Politi til tiltalte med overskriften "Politiet påtænker at tilbagekalde
tilladelser til våbensamlinger". Der har endvidere været dokumenteret fra et
brev af 19. februar 2019 fra Midt-og Vestjyllands Politi til

Advokatfirma, der angiver at angå tiltalte og med overskriften
"Tilbagekaldelse af tilladelser til våbensamlinger". Det fremgår heraf, at poli-
tiet har besluttet at tilbagekalde tiltaltes tilladelse til blandt andet aftagelige
magasiner.

Tiltaltes forstraffe og personlige forhold m.v.
Tiltalte er tidligere straffet

11. februar 2019 med fængsel i 2 år 6 måneder for overtrædelse af blandt
andet straffelovens § 266 og § 192a. Tiltalte blev prøveløsladt den 17. juli
2020 med prøvetid til den 17. juli 2022. Reststraf på 305 dage.

Kriminalforsorgen har i en udtalelse af 27. maj 2021 oplyst blandt andet, at
tiltalte vurderes egnet til at modtage en betinget dom med vilkår om sam-
fundstjeneste, hvis han i retten giver udtryk for at være motiveret herfor, og at
der til en betinget dom uden vilkår om samfundstjeneste anbefales vilkår om
tilsyn af Kriminalforsorgen i 12 måneder.

Tiltalte har om sine personlige forhold forklaret, at han har en diagnose, hvis
navn han ikke husker. Hvis han skulle blive dømt, vil han været indstillet på at
udføre samfundstjeneste.

Tiltalte har under denne sag været frihedsberøvet fra den 14. april 2021.

Rettens begrundelse og afgørelse

Skyldsspørgsmålet
Forhold 1-2
Efter bevisførelsen, herunder det dokumenterede billedmateriale fra Den Jø-
diske Kirkegaard og oplysningerne vedrørende
Hjemmeside, er det bevist, at der på tid og sted som anført i tiltalen blev begået
hærværk på murværket ind til kirkegården ved maling med rød farve, som førte
til beskadigelse, og efterladt løbesedler som beskrevet i tilta-len, samt at der på
den nævnte hjemmeside den 4. april 2021 blev offentlig-gjort omtale af
hændelsen og billeder fra stedet. Retten finder det endvidere bevist, at der blev
efterladt flere dukker indsmurt i den rødlige farve, men fin-der det ikke bevist,
at der på gerningstidspunktet blev efterladt en dukke in-den for murværket ind
til kirkegården. Efter karakteren af det begåede hær-



/

side 13

værk set i sammenhæng med de efterladte dukker og indholdet af løbesedler-ne
samt indholdet af det, der herom blev offentliggjort på den nævnte hjem-
meside, er det bevist, at de nævnte handlinger havde baggrund i andres natio-
nale eller etniske oprindelse, tro eller lignende, og at formålet var at påvirke
meningsdannelsen. Efter en helhedsvurdering finder retten, at forholdet hav-de
karakter af propagandavirksomhed.

Retten finder det herefter godtgjort, at straffelovens § 266 b, stk. 2, jf. stk. 1, og
§ 291, stk. 1, jf. § 81, nr. 6, er overtrådt ved de beskrevne handlinger. Retten
finder det godtgjort, at der havde været en vis forudgående planlæg-ning, men
efter en samlet vurdering af bevisførelsen og sagens oplysninger finder retten, at
det ikke med fornøden sikkerhed er godtgjort, at det begåede hærværk på muren
ind til kirkegården har haft et omfang eller en karakter, der under de i øvrigt
foreliggende omstændigheder kan begrunde, at det hen-føres under
straffelovens § 291, stk. 2.
Tiltalte har forklaret, at han tidligere har været medlem af Den Nordiske
Modstandsbevægelse. Efter bevisførelsen, herunder vidneforklaringerne fra
Vidne 2 og Vidne 3 og til dels tiltaltes egen forkla-ring, lægger retten videre til
grund, at der den 3. april 2021 om aftenen var en sammenkomst på tiltaltes
bopæl med relation til Den Nordiske Mod-standsbevægelse. På den anførte
baggrund lægger retten efter sagens oplys-ninger til grund, at tiltalte den 3.-4.
april 2021 fortsat havde tilknytning til den nævnte bevægelse og til
Hjemmeside, der har forbindelse til bevægelsen.

På baggrund af oplysningerne om resultatet af undersøgelserne af tiltaltes
Samsung-telefon og lokaliseringsdata for telefonen i tidsrummet omkring
midnat natten mellem den 3. og 4. april 2021 finder retten det ubetænkeligt at
lægge til grund, at de billeder fra gerningsstedet, der den 4. april 2021 var
uploaded på Hjemmeside, var taget med tiltaltes Sam-sung-telefon omkring
gerningstidspunktet. Retten lægger videre til grund, at billederne blev slettet fra
telefonen den 4. april 2021 om aftenen.

Tiltalte har først under hovedforhandlingen forklaret om, at hans Samsung-
telefon var lånt ud den omhandlede aften/nat. Han har ikke ønsket at oplyse,
hvem den var lånt ud til. Tiltaltes forklaring om udlån af telefonen fremstår
utroværdig og konstrueret.

På den anførte baggrund finder retten det efter en samlet vurdering ubetæn-
keligt at lægge til grund som bevist med fornøden sikkerhed, at tiltalte var en af
flere gerningsmænd ved den ovenfor beskrevne overtrædelse af straffelo-vens §
266 b, stk. 2, jf. stk. 1, og § 291, stk. 1, jf. § 81, nr. 6. Vidneforklarin-gerne fra
Vidne 2 og Vidne 3, som er bekendte til tiltalte og begge med forbindelse til
Den Nordiske Modstandsbevægelse, kan ikke føre til andet resultat. I det
beskrevne omfang findes tiltalte herefter skyldig i dette forhold.



/

side 14

Forhold 4
Det er ubestridt, at tiltalte var i besiddelse af magasiner som nævnt i tiltalen.

Efter bevisførelsen, herunder de dokumenterede breve fra politiet vedrørende
tilbagekaldelse af tiltaltes tilladelse til besiddelse af blandt andet magasiner som
anført, finder retten det overvejende betænkeligt mod tiltaltes benægtel-se og
forklaring at anse det for bevist, at han var eller burde være klar over, at hans
tilladelse var tilbagekaldt. Det er indgået i rettens vurdering, at brevet fra
politiet med tilbagekaldelsen er adresseret til et advokatfirma.

Tiltalte frifindes derfor i dette forhold.

Sanktionsspørgsmålet
Straffen fastsættes til fængsel i 1 år, jf. straffelovens § 266 b, stk. 2, jf. stk. 1, og
§ 291, stk. 1, jf. § 81, nr. 6. Straffen er en fællesstraf med reststraffen i henhold
til dommen af 11. februar 2019, jf. straffelovens § 40, stk. 1, jf. § 61, stk. 2. Der
er efter forholdets karakter og sagens omstændigheder ikke grundlag for at gøre
nogen del af straffen betinget.

Retten har ved straffens fastsættelse lagt vægt på forholdets karakter samt på, at
tiltalte tidligere er straffet for personfarlig kriminalitet og på, at forhol-det er
begået i prøvetiden og forholdsvis kort tid efter prøveløsladelse. Ret-ten har på
den anførte baggrund fundet, at straffen skal fastsættes som fælles-straf.

Erstatningspåstande
Efter retsformandens bestemmelse tages erstatningspåstanden ikke under på-
kendelse, fordi de foreliggende oplysninger er utilstrækkelige, jf. retspleje-
lovens § 992, stk. 1.

Thi kendes for ret:

Tiltalte skal straffes med fængsel i 1 år som fælles-straf.

Tiltalte skal betale sagens omkostninger.

Dommer



/

side 15

side 15




/